מעון רשמי

250px|ממוזער|שמאל|ארמון בקינגהאם, המעון הרשמי של מלך הממלכה המאוחדת
מעון רשמי הוא בית המשמש למגורי ראש מדינה, ראש ממשלה, מושל, מנהיג דתי, מנהיג ארגונים בין-לאומיים או אישיות בכירה הזקוקה לבית ייצוגי (כמו שגרירים). המעון עשוי להיות גם מקום העבודה של האישיות.

במעון מתגורר בעל התפקיד רק בעת כהונתו ובסיומה הוא חוזר לביתו הפרטי.
רשטרפטי בהוון, בו מתגורר נשיא הודו, הוא הארמון הנשיאותי הגדול ביותר בעולם.

רקע
מנהיגי ציבור כגון מלך, נשיא או ראש ממשלה זקוקים למשכן קבע מאובטח שבו יוכלו לשהות במהלך כהונתם ובו גם לרוב, מתגוררת הדמות השלטונית ביחד עם משפחתה הקרובה (למשל המשפחה הראשונה של ארצות הברית). מעונות אלו מיועדים גם לאירוח אורחים רמי מעלה.

המעון ממוקם, כמעט תמיד, בעיר הבירה ובסמוך למוסדות השלטון האחרים (הרשות המחוקקת, בית המשפט העליון וכו').

בשל העובדה שהמעון הרשמי נשמר רק לתקופת הכהונה, מרבית המנהיגים מחזיקים במקביל את דירתם המקורית. בהתאם להנחיות גורמי האבטחה וחוקי המדינה, נשמרת רמת אבטחה דומה בדירות אלו וחלק מהוצאות הדירה מממונות על ידי המדינה. כך גם בבתי קיץ או נופש, כקמפ דייוויד ומתחם בוש.

בבית הלבן, בית הנשיא ובקרמלין, המשמשים גם כמקום העבודה של איש הציבור, הצוות הניהולי המקיף את מנהיג הציבור פועל במקום ולעיתים גם מוקצה חלק מהמעון ללינתם. מאבטחי נשיא ארצות הברית מתגוררים במבנים שהוקמו במיוחד לשם כך.

סוגים
חלק מהמעונות היו ארמונות ששימשו שליטים קודמים כמו ארמון האליזה שבו גר נשיא צרפת ונרכש במקור ב כדי לשמש את מלכי צרפת.
לאחר החלפת השלטון (למשל בהפיכת מונרכיה לרפובליקה), עשויים להיפתח המעונות לקהל הרחב, כפי שקרה בארמון ורסאי, בארמון שנברון וב.

שטח הארמון המלכותי של מדריד הוא עצום ולכן בחר מלך ספרד פליפה השישי להתגורר ב הקטן יותר.

בישראל, מתגוררים הנשיא וראש הממשלה בהתאמה בבית הנשיא ובבית אגיון בירושלים. בשנת 2014 אישרה הממשלה את הקמת פרויקט אלמוג שיאחד את מעון רה"מ ומקום עבודתו. מספר ראשי ממשלה ובהם אריאל שרון (שגר בחוות השקמים) מיעטו להשתמש במעון הרשמי והמשיכו להתגורר בביתם הפרטי תוך התאמת סידורי האבטחה.

בארצות הברית, מתגורר הנשיא שמשמש כראש המדינה וראש הרשות המבצעת ב שבו נמצאים גם משרדיו הרשמיים. סגן הנשיא גר במעגל מצפה הכוכבים מס' 1.

נשיא רוסיה מתגורר בארמון הקרמלין הגדול במוסקבה. עד לנפילת השלטון, התגוררו הצארים הרוסים בארמון אלכסנדר.

המונרך הבריטי מחזיק במספר ארמונות ובהם ארמון בקינגהאם, טירת וינדזור ובית קלרנס (משמש את יורש העצר, נסיך ויילס). גם בתי המושלים, המייצגים את המונרך, נחשבים כמעונות רשמיים (למשל בית הממשלה באי מאן ובניו זילנד).
200px|ממוזער|שמאל|הבית הכחול, מעון נשיא קוריאה הדרומית
200px|ממוזער|שמאל|הארמון הקיסרי של טוקיו, המשמש כמעון המגורים הרשמי של קיסר יפן

אבטחה והוצאות
בשל תפקידו הרם, מאובטח המנהיג ובבית מונהגים סידורי אבטחה שונים: מותקנות מצלמות אבטחה ונשמרת שמירה הדוקה במהלך כל שעות היממה גם כאשר המנהיג אינו נמצא בביתו. כניסת אזרחים וכלי רכב מוגבלת ונאסרת כמעט לחלוטין בעת שהיית האישיות במעון.

בהתאם לחוקי המדינה, הוצאות האבטחה והמגורים במעון ממומנות על ידי המדינה כחלק מתקציב המדינה. במדינות מסוימות כמו בגרמניה, משלם השליט דמי שכירות על השהייה בבניין הקנצלריה הפדרלית. ביוון, רק לנשיא המדינה יש מעון רשמי באחוזה הנשיאותית. עד לשנת 1982 שימשה אחוזת מקסימוס כמעון לראש הממשלה אך הטבה זו בוטלה ובמקום מסובסדת שכירת דירה באתונה, בירת המדינה.

בישראל, מגיעות הוצאות המעון הרשמי למיליוני שקלים בשנה ובעקבות כך הושמעה ביקורת ציבורית. בעת המשא והמתן על חוק ממשלת חילופים, הוצע כי הוצאות המעון לראש הממשלה החלופי ימומנו בהתאם למעון הראשי אך סעיף זה בוטל בעקבות לחץ ציבורי.

 מעונות רשמיים בעולם 
+המדינהשם המעון הרשמיבעל תפקידהערותהבית הלבןנשיא ארצות הבריתמעון המגורים והעבודה הרשמי של נשיא ארצות הבריתמעגל מצפה הכוכבים מס' 1סגן נשיא ארצות הבריתמעון המגורים של סגן נשיא ארצות הבריתארמון הקרמלין הגדולנשיא רוסיההמעון הטקסי של נשיא רוסיהארמון הסנאטמעון העבודה הרשמי של נשיא רוסיהנובו-אוגריובומעון המגורים הרשמי של נשיא רוסיהג'ונגננהאיהמנהיג העליון של סיןמקום מושבו של המנהיג העליון של סין ארמון האליזהנשיא צרפתמעון המגורים והעבודה הרשמי של נשיא צרפתהוטל מטיניוןראש ממשלת צרפתמעון המגורים והעבודה הרשמי של ראש ממשלת צרפתארמון בקינהאםמלכי בריטניה ארמון המלוכה הבריטי ומשכנו הקבוע של המלך צ'ארלס השלישידאונינג 10ראש ממשלת בריטניה מעונו הרשמי ומשרדו של ראש ממשלת בריטניהארמון בלוונשיא גרמניהארמון הנשיאות הגרמני בניין הקנצלריה הפדרליתקנצלר גרמניהמעון המגורים והעבודה הרשמי של קנצלר גרמניההלודג'ראש ממשלת אוסטרליהמעון המגורים של ראש ממשלת אוסטרליההארמון הקיסרי של טוקיוקיסר יפןמעון המגורים של קיסר יפןקנטייראש ממשלת יפןמעונו ומקום העבודה הרשמי של ראש ממשלת יפןמשכן נשיאי ישראלנשיא מדינת ישראלהמעון והמשרד הרשמי של נשיא מדינת ישראלהבית הכחולנשיא קוריאה הדרומיתהמעון והמשרד הרשמי של נשיא קוריאה הדרומיתהארמון המלכותי של מדרידמלך ספרד ארמון המלוכה הבריטי ומשכנו הטקסי של מלך ספרדארמון פלנלטונשיא ברזילמעון העבודה ומושבו של הנשיא ארמון אלבורדהמעון המגורים הנשיאותיארמון ז'אבורוסגן נשיא ברזילמעון המגורים של סגן הנשיאקאסה רוסאדהנשיא ארגנטינהמעון המגורים והעבודה הנשיאותיארמון קיג'יראש ממשלת איטליהקווירינאלהנשיא איטליהרשטרפטי בהווןנשיא הודו המעון הרשמי של נשיא הודולוק קליאן מארג 7ראש ממשלת הודומעונו הרשמי של ראש ממשלת הודו

קישורים חיצוניים

 דינה צדוק ומאיר אזנקוט, שכר, הטבות ומעון לראשי ממשלה במדינות מפותחות, מרכז המחקר והמידע של הכנסת, 16 בספטמבר 2020

הערות שוליים

*